
ส่วนที่ 3
สรุปผลการประเมินตนเองของสถานศึกษา

ผลการประเมินตามมาตรฐานการศึกษาของสถานศึกษา ระดับปฐมวัย
มาตรฐานที่ 1 คุณภาพของเด็ก
1. ระดับคุณภาพ ดีเลิศ  (ร้อยละ  88.12)
2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
    	2.1 วิธีการพัฒนา/ผลที่เกิดจากการพัฒนา
	โรงเรียนบ้านนาทวีได้มีการกำหนดวิสัยทัศน์ เป้าหมาย และพันธกิจของสถานศึกษาไว้อย่างชัดเจนในการมุ่งพัฒนาคุณภาพของเด็กให้มีมาตรฐาน โดยได้กำหนดให้มีแผนปฏิบัติการประจำปีที่ประกอบด้วยโครงการและกิจกรรมต่าง ๆ ที่จะขับเคลื่อนการจัดการศึกษาของเด็ก ทั้งด้านร่างกาย อารมณ์ จิตใจ สติปัญญา สาระการเรียนรู้ ประสบการณ์สำคัญ แนวทางการจัดกิจกรรม และการประเมินพัฒนาการเด็ก และจัดทำแผนการจัดประสบการณ์ที่สอดคล้องกับหลักสูตร ครอบคลุมพัฒนาการเด็กทั้ง 4 ด้าน ส่งเสริมให้เลือกใช้วิธีการสอน เทคนิคการสอน สื่อ แหล่งเรียนรู้ที่หลากหลาย และดำเนินโครงการเพื่อพัฒนาเด็ก จัดประสบการณ์เรียนรู้ที่หลากหลาย สอดคล้องกับการพัฒนาการความแตกต่างระหว่างบุคคล เลือกใช้สื่อและเทคโนโลยีที่มีคุณภาพ และมีความเหมาะสมกับวัย สอดคล้องกับกิจกรรมการจัดประสบการณ์ และพัฒนาการของเด็กทั้ง 4 ด้าน มีการประเมินพัฒนาการระหว่างเรียนของเด็กอย่างเป็นระบบต่อเนื่อง และนำผลไปใช้ในการพัฒนาเด็กให้มีศักยภาพที่สมดุล โดยโรงเรียนได้มีการกำกับ นิเทศ ติดตามผลการดำเนินงานตามโครงการกิจกรรมต่าง ๆ และเน้นการมีส่วนร่วมของผู้ปกครอง ชุมชน ภาคเรียนละ 1 ครั้ง เพื่อนำผลที่ได้จากการประเมินไปพัฒนาปรับปรุงการดำเนินงานต่อไป
   	2.2 ข้อมูลหลักฐาน เอกสารเชิงประจักษ์ ที่สนับสนุนผลการประเมินตนเอง
	1. หลักสูตรการศึกษาปฐมวัย พ.ศ.2560
	2. แผนการจัดประสบการณ์
	3. โครงการพัฒนาโรงเรียนอนุบาลประจำเขตพื้นที่การศึกษา
		- กิจกรรมพัฒนาหลักสูตรสถานศึกษาปฐมวัย และการจัดประสบการณ์สู่ความเป็นเลิศ
		- กิจกรรมระบบดูแลช่วยเหลือนักเรียน
		- กิจกรรมวิจัยในชั้นเรียน
		- กิจกรรมประชุมผู้ปกครอง
		- กิจกรรมนิเทศการเรียนการสอน
		- กิจกรรมบ้านนักวิทยาศาสตร์น้อย
		- กิจกรรมประกันคุณภาพภายในสถานศึกษา
		- กิจกรรมพัฒนาสื่อเทคโนโลยีสารสนเทศ และแหล่งเรียนรู้
	4.  โครงการส่งเสริมสุขภาพ
		- กิจกรรมอาหารกลางวัน
		- กิจกรรมอาหารเสริมนม
		- กิจกรรมสุขภาพดี ชีวิมีสุข
		- กิจกรรมรักษ์สะอาด
		- กิจกรรมกีฬาอำเภอ


	5.  โครงการสิ่งแวดล้อมดี เฉลิมพระบารมี
		- กิจกรรมข้าวหมดจาน น้ำหมดแก้ว
	6. โครงการส่งเสริมความเป็นเลิศทางวิชาการ
		- กิจกรรมนาทวีวิชาการ
	7. โครงการสัมพันธ์ชุมชน
		- กิจกรรมงานวันคล้ายวันก่อตั้งโรงเรียน
	8. โครงการส่งเสริมประชาธิปไตยและส่งเสริมความรักชาติ
		- กิจกรรมวันสำคัญ
9. โครงการสถานศึกษาแบบอย่างการจัดการกิจกรรมการเรียนรู้และการบริหารจัดการตามหลักปรัชญาเศรษฐกิจพอเพียง
		- กิจกรรมเงินทอง ของมีค่า
		- กิจกรรมขยะเงิน ขยะทอง
3. จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูงขึ้น
จุดเด่น
	ผู้บริหาร คณะครู ผู้ปกครอง เห็นถึงความสำคัญในการจัดการศึกษาปฐมวัย เพื่อส่งเสริมให้เด็กมีคุณลักษณะตามวัย  มีพัฒนาการครบทั้ง 4 ด้าน ด้านร่างกาย ด้านอารมณ์-จิตใจ ด้านสังคม และด้านสติปัญญา มีการจัดทำหลักสูตรการศึกษาปฐมวัยที่ส่งเสริมพัฒนาการเด็กได้อย่างเหมาะสม เพื่อนำมาจัดทำแผนการจัดประสบการณ์ ส่งผลให้เด็กได้รับการพัฒนา เกิดการเรียนรู้อย่างเต็มศักยภาพ
จุดที่ควรพัฒนา
	1. ครูหมั่นศึกษาหาความรู้เพิ่มเติมโดยการเข้าร่วมการอบรมในกิจกรรมต่าง ๆ ที่แปลกใหม่ ทันสมัย เพื่อนำมาใช้  บูรณาการจัดประสบการณ์ เพื่อให้เด็กได้รับความรู้ที่ก้าวทันเทคโนโลยีและเรื่องราวใหม่ ๆ อยู่เสมออย่างต่อเนื่อง 
2. การจัดสภาพแวดล้อมที่ส่งเสริมพัฒนาการทั้ง 4 ด้าน ทั้งในระดับห้องเรียน และนอกห้องเรียนให้มากขึ้น
3. การจัดกิจกรรมที่หลากหลาย ที่ส่งเสริมพัฒนาทักษะ การคิดพื้นฐาน ความคิดรวบยอด คิดสร้างสรรค์ และจินตนาการของเด็กที่เหมาะสมกับวัยให้มากขึ้น
4. ประสานและให้ความรู้ผู้ปกครองเกี่ยวกับภาวะโภชนาการเพื่อให้ควบคู่กับการส่งเสริมภาวะโภชนาการของนักเรียนที่โรงเรียน 
แผนพัฒนาคุณภาพเพื่อยกระดับให้สูงขึ้น
ครูศึกษาวิเคราะห์หลักสูตรและนำมาสู่การจัดทำแผนการจัดประสบการณ์ที่หลากหลายส่งเสริมให้เด็กมีพัฒนาการครบทั้ง 4 ด้าน ทั้งด้านร่างกาย ด้านอารมณ์จิตใจ ด้านสังคมและด้านสติปัญญา มีคุณลักษณะที่พึงประสงค์ตามวัยส่งผลให้เด็กได้ร่วมกิจกรรมการเรียนรู้ที่มีความสุขอย่างเต็มศักยภาพ

มาตรฐานที่ 2 กระบวนการบริหารและการจัดการ
[bookmark: _Hlk4679612]1. ระดับคุณภาพ ดีเลิศ   (ร้อยละ  87.49)
2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
    2.1 วิธีการพัฒนา/ผลที่เกิดจากการพัฒนา
การจัดการศึกษาปฐมวัยของโรงเรียนบ้านนาทวีได้มีการกำหนดเป้าหมาย วิสัยทัศน์ และพันธกิจของสถานศึกษาไว้อย่างชัดเจน  มีองค์ประกอบที่สำคัญเพื่อที่จะขับเคลื่อนการศึกษาระดับปฐมวัยได้แก่  การพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาปฐมวัย ได้มีการพัฒนาหลักสูตรการศึกษาปฐมวัยให้สอดคล้องกับบริบทของท้องถิ่น  พิจารณาจากวัยของเด็ก  ประสบการณ์ของเด็ก โดยเป็นหลักสูตรที่มุ่งพัฒนาเด็กทุกด้าน  ทั้งด้านร่างกาย  อารมณ์จิตใจ สังคม  และสติปัญญา  เพื่อให้ผู้เรียนมีความสุขในการเรียนรู้  มีการพัฒนาครูและบุคลากรให้มีศักยภาพ  สำหรับด้านระบบกลไก  การเสริมสร้างความตระหนักรับรู้  และความเข้าใจการจัดการศึกษาปฐมวัย  โดยให้ผู้มีส่วนร่วมทุกฝ่ายได้มีบทบาทในการมีส่วนร่วมการจัดการศึกษา  โดยให้มีการประสานความร่วมมือเพื่อร่วมกันพัฒนาผู้เรียนตามศักยภาพ
	   โรงเรียนบ้านนาทวี ได้จัดสิ่งอำนวยความสะดวกที่จำเป็นซึ่งเอื้อประโยชน์  และอำนวยความสะดวกต่อการพัฒนาเด็ก  ทั้งด้านร่างกาย  อารมณ์ จิตใจ  สังคม  และสติปัญญา คือ จัดสภาพแวดล้อมทางกายภาพที่เอื้อต่อการเรียนรู้อย่างมีคุณภาพและจัดระบบเทคโนโลยีสารสนเทศเพื่อสนับสนุนการบริหารจัดการเพื่อการจัดการเรียนรู้  เช่น  จัดให้มีห้องคอมพิวเตอร์เพื่อให้เด็กได้ศึกษาหาข้อมูลทางโลกออนไลน์  จัดให้มีอุปกรณ์  ของเล่น  ของใช้  เครื่องนอน  เครื่องอำนวยความสะดวกต่างๆ ให้พอเพียงกับเด็ก  มีความเหมาะสม  สะอาด  ปลอดภัย  มีมุมหนังสือที่จำเป็นต่อพัฒนาการของเด็ก จัดให้มีเครื่องเล่นสนามที่มีความเหมาะสมปลอดภัย มีพื้นที่สำหรับแปรงฟัน ล้างมือ ทำความสะอาดร่างกาย ห้องน้าห้องส้วม พร้อมอุปกรณ์ที่จำเป็นและเหมาะสมกับเด็ก นอกจากนี้โรงเรียนจัดให้มีหลักสูตรปฐมวัยที่ยืดหยุ่นและสอดคล้องกับหลักสูตรสถานศึกษาเป็นรูปแบบการจัดประสบการณ์ที่ก่อให้เกิดการเตรียมความพร้อม  เน้นการเรียนรู้ผ่านการเล่นและการลงมือปฏิบัติด้วยตนเอง  สอดคล้องกับวิถีชีวิตของครอบครัว  ชุมชน  และท้องถิ่นจัด ครูที่เหมาะสมและมีความสามารถในการจัดประสบการณ์การเรียนรู้ คือมีครูประจำการที่จบการศึกษาปฐมวัย ส่งบุคลากรเข้ารับการอบรมเพื่อพัฒนาศักยภาพอย่างต่อเนื่องพัฒนาคุณภาพครูด้านการศึกษาปฐมวัยอย่างต่อเนื่อง  ซึ่งส่งผลให้ครูด้านการศึกษาปฐมวัยทุกคนล้วนมีความรู้ความสามารถในการวิเคราะห์และออกแบบหลักสูตรสถานศึกษาปฐมวัย  มีทักษะในการจัดประสบการณ์และการประเมินพัฒนาการเด็กเป็นรายบุคคล  มีประสบการณ์ในการออกแบบการจัดกิจกรรม  ทักษะการสังเกต และการปฏิสัมพันธ์ที่ดีกับเด็กและผู้ปกครองมีการจัดสภาพแวดล้อมทั้งภายในและภายนอกห้องเรียนที่คำนึงถึงความปลอดภัยของผู้เรียน  ส่งเสริมให้เกิดการเรียนรู้ทั้งแบบรายบุคคลและรายกลุ่ม  มีมุมประสบการณ์และสื่อการเรียนรู้ที่หลากหลายที่ได้จากธรรมชาติหรือสื่อในชุมชน  มุ่งเน้นให้เกิดการเรียนรู้แบบเรียนปนเล่นมีความสุขในการเรียนรู้  มีสื่อเทคโนโลยีใช้ในการสืบเสาะหาความรู้ มีการจัดสิ่งอำนวยความสะดวกให้บริการด้านสื่อเทคโนโลยีสารสนเทศ อุปกรณ์เพื่อสนับสนุนการจัดประสบการณ์เพื่อพัฒนาครูอย่างเพียงพอและทั่วถึง มีการกำหนดมาตรฐานการศึกษาของสถานศึกษาที่สอดคล้องกับมาตรฐานการศึกษาปฐมวัย  และอัตลักษณ์ที่สถานศึกษากำหนด  มีการจัดทำแผนการจัดประสบการณ์ที่สอดคล้องกับมาตรฐานตามหลักสูตรการศึกษาปฐมวัย  มีการประเมินผลตรวจสอบคุณภาพภายในสถานศึกษา  ติดตามผลการดำเนินงานและจัดทำรายงานผลการประเมินตนเองประจำปี  มีการนำผลการประเมินไปปรับปรุงพัฒนาคุณภาพสถานศึกษา  โดยทุกฝ่ายมีส่วนร่วม  พร้อมทั้งรายงานผลการประเมินตนเองให้หน่วยงานต้นสังกัดอย่างต่อเนื่อง
   2.2 ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
	- แผนปฏิบัติการ
- หลักสูตรการศึกษาปฐมวัย
- โครงการพัฒนาครูและบุคลากร
- โครงการโรงเรียนอนุบาลประจำเขตพื้นที่การศึกษา
- โครงการพัฒนาแหล่งเรียนรู้
- โครงการห้องสมุดสุดหรรษา
- โครงการบริหารงานงบประมาณ
- โครงการเรียนฟรี15 ปีอย่างมีคุณภาพ
- โครงการส่งเสริมสุขภาพ
- โครงการสร้างขวัญและกำลังใจแก่บุคลากร
- โครงการพัฒนาคุณภาพการศึกษา
- แผนการจัดประสบการณ์ที่สอดคล้องกับมาตรฐานหลักสูตรการศึกษาปฐมวัย
3. จุดเด่น  จุดที่ควรพัฒนา แผนพัฒนาคุณภาพเพื่อยกระดับให้สูงขึ้น
จุดเด่น
1. มีหลักสูตรครอบคลุมพัฒนาการทั้ง 4 ด้าน สอดคล้องกับบริบทของท้องถิ่น
2. การจัดสิ่งอำนวยความสะดวกให้บริการด้านสื่อเทคโนโลยีสารสนเทศ อุปกรณ์เพื่อสนับสนุนการจัดประสบการณ์
3. ครูได้รับการพัฒนาด้านวิชาชีพ
จุดที่ควรพัฒนา
          1. จัดครูให้เพียงพอต่อชั้นเรียน
          2. ส่งเสริมให้ครูมีความเชี่ยวชาญด้านการจัดประสบการณ์
          3. จัดสภาพแวดล้อมและสื่อเพื่อการเรียนรู้ อย่างปลอดภัย และพอเพียง
          4. กำหนดแผนการพัฒนาครูอย่างชัดเจน
แผนพัฒนาคุณภาพเพื่อยกระดับให้สูงขึ้น
โรงเรียนดำเนินงานตามโครงการ/กิจกรรม ต่าง ๆ อย่างต่อเนื่องเพื่อส่งเสริมศักยภาพของเด็กให้มีประสบการณ์ที่สูงขึ้น 
      	1. โครงการส่งเสริมศักยภาพผู้เรียนระดับปฐมวัย
      	2. โครงการจัดทำแผนปฏิบัติการ

มาตรฐานที่ 3 การจัดประสบการณ์ที่เน้นเด็กเป็นสำคัญ
1. ระดับคุณภาพ ดีเลิศ (ร้อยละ  84)
2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
2.1 วิธีการพัฒนา/ผลที่เกิดจากการพัฒนา
โรงเรียนบ้านนาทวีได้ดำเนินงานตามโครงการ/กิจกรรม ต่าง ๆ โดยมุ่งเน้น ส่งเสริมพัฒนาการของเด็กในทุก ๆ ด้าน ทั้งทางด้านร่างกาย อารมณ์จิตใจ สังคมและสติปัญญา ความรู้ ทักษะการดำรงชีวิต คุณธรรมจริยธรรม ซึ่งเป็นการจัดประการณ์ การเรียนรู้ที่เป็นสำคัญ เพื่อให้เด็กสามารถปฏิบัติและอยู่ร่วมกับผู้อื่นได้อย่างมีความสุข ประสบการณ์ในการเรียนรู้จัดในรูปแบบบูรณาการเรียนปนเล่น ช่วยให้เด็กได้รับประสบการณ์ตรง ได้ลงมือปฏิบัติกิจกรรมต่าง ๆ ด้วยตนเอง และเรียนรู้รายกลุ่ม ส่งผลให้เด็กเกิดความมีน้ำใจ ความร่วมมือร่วมใจ ความสามัคคี การช่วยเหลือ แบ่งปัน และรู้จักการรอคอย เด็กเรียนรู้ได้อย่างมีความสุข ปลูกฝังให้เด็กรักธรรมชาติโดยได้ไปศึกษาแหล่งเรียนรู้ต่าง ๆ ทั้งในและนอกโรงเรียน อีกทั้งยังเป็นการช่วยฝึกระเบียบวินัยในการอยู่ร่วมกัน จัดบรรยากาศที่อบอุ่น มีความเป็นกันเองคล้ายบ้าน มีความเอื้อเฟื้อแบ่งปัน เห็นอกเห็นใจ ช่วยเป็นแรงกระตุ้นให้เด็กรักการมาอยู่ร่วมกันในห้องเรียน และปลูกฝังคุณธรรม จริยธรรมให้เด็ก ห้องเรียนมีบรรยากาศแจ่มใส กว้างขวาง พอเหมาะ      มีมุมส่งเสริมประสบการณ์การเรียนรู้ มีการจัดตกแต่งห้องเรียนให้สดใส มีสื่อ การเรียนรู้ที่เอื้อต่อการจัดประสบการณ์ มีจำนวนเพียงพอกับจำนวนเด็ก มีการประเมินพัฒนาของเด็กปฐมวัยอย่างต่อเนื่อง โดยผ่านการจัดประสบการณ์การเรียนรู้ และการจัดกิจกรรมประจำวัน ด้วยเครื่องมือ และวิธีการวัดผลไปวิเคราะห์พัฒนาการของเด็ก โดยให้ผู้ปกครอง มีส่วนร่วม มีการนิเทศ ติดตามผลและมีการรายงานผลโครงการ/กิจกรรม ภาคเรียนละ 1 ครั้ง เพื่อจะได้ผลการประเมินไปพัฒนา วางแผนในปีต่อไปและเพื่อส่งเสริมศักยภาพของเด็ก พัฒนาการเรียน การสอนของครูในห้องเรียนได้ดียิ่งขึ้น
2.2  ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
1. หลักสูตรปฐมวัย
[bookmark: _GoBack]2. แผนการจัดประสบการณ์
3.โครงการพัฒนาโรงเรียนอนุบาลประจำเขตพื้นที่การศึกษา
   	- กิจกรรมพัฒนาหลักสูตรสถานศึกษาปฐมวัย และจัดประสบการณ์สู่ความเป็นเลิศ
	- กิจกรรมระบบดูแลช่วยเหลือนักเรียน
	- กิจกรรมวิจัยในชั้นเรียน
	- กิจกรรมประชุมผู้ปกครอง
	- กิจกรรมนิเทศการเรียนการสอน
	- กิจกรรมบ้านนักวิทยาศาสตร์น้อย
	- กิจกรรมการประกันคุณภาพภายในสถานศึกษา
	- กิจกรรมพัฒนาสื่อเทคโนโลยี สารสนเทศ และแหล่งเรียนรู้
	- กิจกรรมพัฒนาเพื่อนครูด้วยสื่อ ICT
	- กิจกรรมสุขภาพดี ชีวีมีสุข
	- กิจกรรมอบรม สัมมนา
	- กิจกรรมประชุมบุคลากร
4. โครงการพัฒนาแหล่งเรียนรู้
5. มุมประสบการณ์
6. ภาพถ่าย
3.  จุดเด่น  จุดที่ควรพัฒนา แผนพัฒนาคุณภาพเพื่อยกระดับให้สูงขึ้น
จุดเด่น 
	โรงเรียนบ้านนาทวีมีสภาพแวดล้อมที่เอื้อต่อการเรียนรู้มีแหล่งเรียนรู้ที่หลากหลาย และบุคลากรที่มีความรู้ความเข้าใจเกี่ยวกับการจัดการศึกษาปฐมวัย ทำให้ครูสามารถถ่ายทอดความรู้ ประสบการณ์ไปสู่ตัวเด็ก โดยการให้เด็กเรียนแบบเรียนปนเล่น และประสบการณ์ตรงลงมือปฏิบัติได้ด้วยตนเอง เด็กสนุกและมีความสุขกับการมาอยู่ร่วมกับผู้อื่น มีสื่อธรรมชาติ และสื่อเทคโนโลยีที่ทันสมัย มีจำนวนเพียงพอ กับจำนวนผู้เรียน
จุดที่ควรพัฒนา
- ครูควรได้รับการอบรมใช้สื่อและเทคโนโลยีที่ทันสมัย เพื่อสามารถนำมาประยุกต์ใช้ในการจัดประสบการณ์ของเด็ก
- ครูควรใช้เครื่องมือวัดผลและประเมินผลอย่างหลากหลาย และสรุปผลพัฒนาการเด็กให้ผู้ปกครองทราบอย่างสม่ำเสมอ
แผนพัฒนาคุณภาพเพื่อยกระดับให้สูงขึ้น
ผู้บริหารมีความรู้ความเข้าใจเกี่ยวกับการจัดการศึกษาปฐมวัยและวางแผนการจัดการเรียนรู้ร่วมกับครู โดยการส่งครูเข้าร่วมการอบรมศึกษาดูงานเพื่อให้ครูได้รับความรู้ เทคนิคการสอน ที่ทันสมัย มีสื่อและเทคโนโลยีที่เพียงพอกับจำนวนผู้เรียน มีการติดตามนิเทศการสอน และนำผลการประเมินพัฒนาการเด็กมาวิเคราะห์ผู้เรียนเป็นรายบุคคล รายกลุ่ม จะส่งผลให้การจัดการเรียนการสอนมีประสิทธิภาพสูงขึ้น


ผลการประเมินตามมาตรฐานของสถานศึกษา ระดับการศึกษาขั้นพื้นฐาน
มาตรฐานที่ 1  คุณภาพของผู้เรียน
1.  ระดับคุณภาพ	 ยอดเยี่ยม
2.  วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง 
       2.1  วิธีการพัฒนา/ผลที่เกิดจากการพัฒนา
วิธีการพัฒนา
	โรงเรียนบ้านนาทวีขับเคลื่อนการดำเนินงานการพัฒนาคุณภาพการศึกษา ตามนโยบายของกระทรวงศึกษาธิการ จัดให้มีระบบประกันคุณภาพภายในสถานศึกษา  เพื่อให้ผู้มีส่วนเกี่ยวข้องทุกฝ่ายมีส่วนร่วมในการจัดการศึกษาที่มีคุณภาพได้มาตรฐาน นำไปสู่การพัฒนาคุณภาพและมาตรฐานการศึกษาเพื่อรองรับการประกันคุณภาพภายนอก ได้ดำเนินงานตามแผนปฏิบัติการ โดยกำหนดให้มีโครงการ/กิจกรรม เพื่อพัฒนาคุณภาพผู้เรียนอย่างเต็มศักยภาพ จัดทำหลักสูตรที่สอดคล้องกับบริบทของโรงเรียน มีกระบวนการพัฒนาผู้เรียนด้วยวิธีการที่หลากหลาย ครูจัดการเรียนรู้ที่เน้นผู้เรียนเป็นสำคัญ จัดทำแผนการจัดการเรียนรู้ที่สอดคล้องกับการพัฒนาผู้เรียนตามศักยภาพ และเป็นไปตามมาตรฐานและตัวชี้วัดของหลักสูตร โดยมีการจัดการเรียนรู้ทั้งรูปแบบกระบวนการกลุ่ม แบบลงมือปฏิบัติจริงด้วยการเรียนรู้แบบโครงงาน การสร้างผังความคิด เน้นทักษะกระบวนการคิด วิเคราะห์ และกระบวนการทางวิทยาศาสตร์ มุ่งพัฒนาผู้เรียนให้มีความรู้และทักษะที่จำเป็นตามหลักสูตร มีความสามารถในการอ่านออกเขียนได้และสื่อสารภาษาอังกฤษได้ตามระดับชั้น มีทักษะในการแสวงหาความรู้ได้ด้วยตัวเอง มีนิสัยรักการอ่าน และเกิดการใฝ่รู้อย่างต่อเนื่อง ปลูกฝังคุณธรรม จริยธรรมอันดีงามและคุณลักษณะอันพึงประสงค์ ส่งเสริมให้ผู้เรียนเกิดการเรียนรู้และมีความรอบรู้ โดยคำนึงถึงความแตกต่างระหว่างบุคคลของผู้เรียน สามารถนำความรู้ไปใช้ศึกษาต่อในระดับที่สูงขึ้นและประยุกต์ใช้ในชีวิตประจำวันได้ พัฒนาครูทุกคนให้มีความรู้ความสามารถในการจัดกระบวนการเรียนรู้ พัฒนาตนเองสู่ความเป็นครูมืออาชีพ ใช้เทคนิควิธีสอนที่น่าสนใจและตรงตามศักยภาพของผู้เรียน ใช้สื่อ นวัตกรรม เทคโนโลยี แหล่งเรียนรู้ต่าง ๆ ในการจัดการเรียนรู้ วัดและประเมินผลด้วยรูปแบบที่หลากหลาย
	นอกจากนี้  โรงเรียนบ้านนาทวี ได้ดำเนินงานตามโครงการและกิจกรรมต่าง ๆ โครงการยกระดับผลสัมฤทธิ์ทางการเรียนเพื่อพัฒนาคุณภาพผู้เรียนอย่างต่อเนื่อง เพื่อให้ผู้เรียนมีผลสัมฤทธิ์ทางการเรียนเป็นไปตามเป้าหมายที่ตั้งไว้ สร้างความเป็นเลิศให้กับผู้เรียน เพื่อให้ผู้เรียนค้นพบศักยภาพของตนเองตามความถนัด ความสามารถพิเศษทั้งทางด้านวิชาการ ศิลปะ ดนตรีไทย ดนตรีสากล และนาฏศิลป์ มีความสามารถในการสร้างสรรค์นวัตกรรม ตามโครงการส่งเสริมความเป็นเลิศทางวิชาการ จัดให้มีโครงการพัฒนาสื่อและเทคโนโลยีเพื่อส่งเสริมให้ผู้เรียนมีความสามารถในการใช้เทคโนโลยีสารสนเทศสามารถศึกษาค้นคว้าหาความรู้ได้ด้วยตนเองอย่างสร้างสรรค์ ส่งเสริมให้ผู้เรียนมีทักษะชีวิตที่ดี อยู่ร่วมกับผู้อื่นในสังคมอย่างมีความสุข โดยเน้นการปฏิบัติตนเป็นคนเก่ง คนดี และอยู่ร่วมในสังคมอย่างมีความสุข ปลอดภัยจากสิ่งเสพติด ตามโครงการเสริมสร้างความสุขด้วยทักษะชีวิต พัฒนาผู้เรียนด้านคุณธรรม จริยธรรม มีความรับผิดชอบ มีความรักชาติ ภูมิใจในความเป็นไทย มีระเบียบวินัย มีความรับผิดชอบ มีความเป็นผู้นำผู้ตาม กล้าพูด กล้าแสดงออกต่อสาธารณชน ผ่านการดำเนินงานตามโครงการเสริมสร้างประชาธิปไตยและส่งเสริมความรักชาติ กิจกรรมประจำวัน กิจกรรมประชาสัมพันธ์เสียงตามสาย กิจกรรมวีดีโอคอนเฟอร์เรนซ์ โรงเรียนดำเนินงานตามโครงการสถานศึกษาแบบอย่างการจัดกิจกรรมการเรียนรู้และบริหารจัดการตามหลักปรัชญาของเศรษฐกิจพอเพียง เน้นปลูกฝังให้ผู้เรียนดำรงชีวิตตามหลักปรัชญาของเศรษฐกิจพอเพียง มีจิตสำนึกในการอนุรักษ์ทรัพยากรธรรมชาติและสิ่งแวดล้อม สร้างนิสัยให้ผู้เรียนรู้จักใช้จ่ายอย่างประหยัด อดออม มีความซื่อสัตย์ มีจิตสาธารณะ ซึ่งสอดคล้องกับจุดเน้น อัตลักษณ์และเอกลักษณ์ของโรงเรียน จุดเน้นของโรงเรียน “จิตอาสา ประหยัด นิยมไทย” อัตลักษณ์ “จิตอาสา” เอกลักษณ์ “ความสะอาด” และจัดกิจกรรมลดเวลาเรียน เพิ่มเวลารู้ มวยไทยรักชาติ รวมทั้งเข้าร่วมแข่งขันกีฬาในระดับต่าง ๆ เพื่อส่งเสริมให้ผู้เรียนมีสุขนิสัยสุขภาพกายและสุขภาพจิตที่ดี เห็นความสำคัญของการออกกำลังกายและการดูแลระมัดระวังตนเองในการเล่น รู้จักหลีกเลี่ยงสิ่งเสพติด ใช้เวลาว่างให้เป็นประโยชน์ และสามารถดำรงชีวิตอยู่ในสังคมได้อย่างมีความสุข
ผลที่เกิดจากการพัฒนา
	ผู้เรียนมีผลสัมฤทธิ์ทางการเรียนตามหลักสูตร มีค่าพัฒนาร้อยละสูงกว่าเป้าหมายที่ตั้งไว้  ซึ่งสูงกว่าเป้าหมายในทุกกลุ่มสาระการเรียนรู้และทุกระดับชั้น  ภาพรวมเฉลี่ยร้อยละ 82.99  สูงกว่าเป้าหมาย +2.99  ผู้เรียนมีความเป็นเลิศทางด้านวิชาการ มีความสามารถในการแข่งขัน ผลจากการเข้าร่วมแข่งขันวิชาการระดับชาติภาคใต้ ครั้งที่ 68 ได้รับรางวัลเหรียญทองมากเป็นอันดับ 3 ของโรงเรียนในภาคใต้ เป็นอันดับ 1 ของโรงเรียนในจังหวัดสงขลา ผู้เรียนมีความสามารถพิเศษอย่างหลากหลาย มีความสามารถด้านการอ่านออกเขียนได้ การสื่อสารและการคิดคำนวณได้ตามระดับชั้น รู้จักการวางแผนในการทำงาน สามารถทำงานร่วมกับผู้อื่นได้ มีความเป็นผู้นำผู้ตามที่ดี กล้าพูด กล้าแสดงออกอย่างสร้างสรรค์ มีความสามารถในการสืบค้นข้อมูลแสวงหาความรู้จากสื่อเทคโนโลยีได้ด้วยตนเอง รู้เท่าทันสื่อและสังคมที่เปลี่ยนแปลง มีคุณธรรม จริยธรรม มีความรับผิดชอบ มีความรักชาติ ภูมิใจในความเป็นไทย มีคุณลักษณะอันพึงประสงค์ตามหลักสูตร มีสุขนิสัยสุขภาพกายและสุขภาพจิตที่ดี เห็นความสำคัญของการออกกำลังกาย รู้จักหลีกเลี่ยงสิ่งเสพติด ใช้เวลาว่างให้เป็นประโยชน์ และสามารถดำรงชีวิตอยู่ในสังคมได้อย่างมีความสุข  
       2.2  ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง 
1. แผนปฏิบัติการ
2. รายงานผลการปฏิบัติงาน 4 ฝ่ายงาน 
3. โครงการพัฒนาคุณภาพการศึกษา
		3.1 กิจกรรมพัฒนาการเรียนการสอนภาษาไทย
		3.2 กิจกรรมการพัฒนาการเรียนการสอนภาษาอังกฤษ
 		3.3 กิจกรรมพัฒนาการเรียนการสอนคณิตศาสตร์
 		3.4 กิจกรรมพัฒนาการเรียนการสอนวิทยาศาสตร์
4. โครงการห้องสมุดสุดหรรษา
5. โครงการยกระดับผลสัมฤทธิ์ทางการเรียน
6. โครงการส่งเสริมความเป็นเลิศทางด้านวิชาการ
7. โครงการพัฒนาสื่อและเทคโนโลยี
7.1 กิจกรรมห้องคอมพิวเตอร์
		7.2 กิจกรรมห้องเรียน ICT และบริการ Internet
7.3 กิจกรรมวีดีโอคอนเฟอร์เรนซ์
8. โครงการพัฒนาหลักสูตร
9. โครงการเสริมสร้างความสุขด้วยทักษะชีวิต
10. โครงการสร้างเสริมประชาธิปไตยและส่งเสริมความรักชาติ
11. กิจกรรม English for to day
12. รายงานการเข้าร่วมกิจกรรมต่างๆ
13. โครงงาน
14. แฟ้มข้อมูลผลสัมฤทธิ์ทางการเรียน
15. แผนการจัดการเรียนรู้
16. รายงานข้อมูลการอ่าน การเขียน ของนักเรียน
17. ระบบรายงาน (e-MES)
18. รายงานการสอบ RT
19. รายงานผลการสอบ ข้อสอบกลาง ป.2 , ป.4 และ ป.5
20. รายงานการสอบ O - net
21. รายงานการสอบ NT
22. ทะเบียนการศึกษาต่อ
23. แฟ้มเกียรติบัตร/รางวัล
24. แฟ้มภาพถ่าย	
	3. จุดเด่น  จุดที่ควรพัฒนา แผนพัฒนาคุณภาพเพื่อยกระดับให้สูงขึ้น
3. จุดเด่น  จุดที่ควรพัฒนา แผนพัฒนาคุณภาพเพื่อยกระดับให้สูงขึ้น
จุดเด่น
	โรงเรียนบ้านนาทวี ขับเคลื่อนการดำเนินงานในการพัฒนาคุณภาพผู้เรียนอย่างเป็นระบบและต่อเนื่อง มีโครงการ/กิจกรรมที่จัดขึ้นเพื่อส่งเสริมศักยภาพของผู้เรียนอย่างชัดเจน ทำให้ผู้เรียนมีผลสัมฤทธิ์ทางการเรียนสูงกว่าเป้าหมายที่โรงเรียนตั้งไว้ ซึ่งสูงกว่าเป้าหมายในทุกกลุ่มสาระการเรียนรู้และทุกระดับชั้น ภาพรวมเฉลี่ยร้อยละ 82.99  สูงกว่าเป้าหมาย +2.99  ผู้เรียนมีความเป็นเลิศทางด้านวิชาการ มีความสามารถพิเศษอย่างหลากหลาย ทั้งด้านศิลปะ ดนตรี นาฏศิลป์และกีฬา มีความสามารถด้านการอ่านออกเขียนได้ การสื่อสารและการคิดคำนวณได้ตามระดับชั้น มีนิสัยรักการอ่าน ทำงานร่วมกับผู้อื่นได้ มีความเป็นผู้นำผู้ตามที่ดี กล้าพูด กล้าแสดงออกอย่างสร้างสรรค์ มีความรับผิดชอบ มีความรักชาติ ภูมิใจในความเป็นไทย มีคุณลักษณะอันพึงประสงค์ตามหลักสูตร มีสุขนิสัยสุขภาพกายและสุขภาพจิตที่ดี สามารถนำความรู้ไปใช้ศึกษาต่อในระดับที่สูงขึ้นและประยุกต์ใช้ในชีวิตประจำวันได้  ผู้เรียนชั้นประถมศึกษาปีที่ 1 มีผลการทดสอบการอ่านสูงกว่าทุกสังกัดและสูงกว่าประเทศ  ผู้เรียนชั้นประถมศึกษาปีที่ 2,4,5 มีผลการทดสอบข้อสอบมาตรฐานปลายปีสูงกว่าเป้าหมายที่ตั้งไว้  ผู้เรียนมีความเป็นผู้นำผู้ตามที่ดี กล้าพูด กล้าแสดงออกต่อสาธารณชน มีจิตสำนึกในการอนุรักษ์ทรัพยากรธรรมชาติและสิ่งแวดล้อม รู้จักใช้จ่ายอย่างประหยัด อดออม มีความซื่อสัตย์ มีจิตสาธารณะ ซึ่งสอดคล้องกับจุดเน้น อัตลักษณ์และเอกลักษณ์ของโรงเรียน จุดเน้นของโรงเรียน “จิตอาสา ประหยัด นิยมไทย” อัตลักษณ์ “จิตอาสา” เอกลักษณ์ “ความสะอาด”
จุดที่ควรพัฒนา 
	1.  จำนวนผู้เรียนในแต่ละชั้นเรียนมีจำนวนมาก ซึ่งเกิน 40คน/ห้องเรียน ทำให้ผู้เรียนบางส่วนขาดสมาธิในการเรียน 
	2.  การจัดการเรียนรู้ที่พัฒนาให้ผู้เรียนได้ฝึกคิด วิเคราะห์ คิดสังเคราะห์ เพื่อเพิ่มผลสัมฤทธิ์ระดับชาติให้สูงขึ้น
แผนพัฒนาคุณภาพเพื่อยกระดับให้สูงขึ้น	
	1.จัดกิจกรรมการเรียนรู้ที่เน้นผู้เรียนเป็นสำคัญและคำนึงถึงความแตกต่างระหว่างบุคคล
	2. จัดกิจกรรมการเรียนรู้ให้ผู้เรียนได้ฝึกทำข้อสอบแบบคิดวิเคราะห์อย่างต่อเนื่อง
	3. ประสานความร่วมมือกับผู้ปกครองในการช่วยกวดขันผู้เรียน

มาตรฐานที่ 2 กระบวนการบริหารและการจัดการ 
1. ระดับคุณภาพ ดีเยี่ยม
2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
2.1 วิธีการพัฒนา
	โรงเรียนบ้านนาทวีได้ดำเนินการวิเคราะห์สภาพปัญหา ผลการจัดการศึกษาปีการศึกษา 2561 โดยการศึกษาข้อมูลสารสนเทศ ติดตาม ประเมินผลการจัดการศึกษาตามนโยบายการปฏิรูปการศึกษา และจัดประชุมระดมความคิดเห็นจากคณะกรรมการสถานศึกษาขั้นพื้นฐาน บุคลากรในสถานศึกษา เพื่อวางแผนร่วมกันกำหนดเป้าหมาย ปรับวิสัยทัศน์ กำหนดพันธกิจ กลยุทธ์ ในการจัดการการศึกษาของสถานศึกษา เพื่อพัฒนาคุณภาพการศึกษาของผู้เรียน มีการปรับแผนพัฒนาคุณภาพจัดการศึกษา แผนปฏิบัติการประจำปี โดยจัดทำโครงการประกันโอกาสทางการศึกษา โครงการยกระดับผลสัมฤทธิ์ทางการเรียน โครงการส่งเสริมความเป็นเลิศทางวิชาการ โครงการพัฒนาคุณภาพทางการศึกษา มีการวางแผนพัฒนาครู และบุคลากรให้มีความเชี่ยวชาญทางวิชาชีพ โดยจัดทำโครงการพัฒนาบุคลากร โครงการสร้างขวัญและกำลังใจ มีการวางแผนการบริหารและการจัดการข้อมูลสารสนเทศอย่างเป็นระบบ จัดทำโครงการบริหารจัดการ และโครงการพัฒนาสื่อและเทคโนโลยี มีการวางแผนและจัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ จัดทำโครงการเทคโนโลยีเพื่อการศึกษา ซึ่งได้ดำเนินการจัดทำเว็บไซต์ www.bannathawee.ac.th เพื่อประชาสัมพันธ์การดำเนินกิจกรรม   ต่าง ๆ ของโรงเรียน และเผยแพร่ผลงานของนักเรียน นวัตกรรมของครูให้แก่สาธารณชนได้รับทราบ จัดทำโครงการพัฒนาแหล่งเรียนรู้ โครงการสถานศึกษาแบบอย่างการจัดกิจกรรมการเรียนรู้และบริหารจัดการตามปรัชญาของเศรษฐกิจพอเพียง การเรียนรู้สอดคล้องกับปัญหา ความต้องการพัฒนาและนโยบายการปฏิรูปการศึกษาพร้อมทั้งจัดหาทรัพยากร จัดสรรงบประมาณ มอบหมายงานให้ผู้รับผิดชอบ ดำเนินการพัฒนาตามแผนงานเพื่อให้บรรลุเป้าหมายที่กำหนดไว้ มีการดำเนินการนิเทศ กำกับติดตาม ประเมินผลการดำเนินการ และสรุปการดำเนินการ มีการรายงานผลการปฏิบัติงานตามแผนปฏิบัติการประจำปีและจัดทำโครงการประกันคุณภาพภายในสถานศึกษา โดยใช้หลักการมีส่วนร่วมในการวางแผนและหาแนวทางในการพัฒนาคุณภาพการศึกษาทั้งระบบ เพื่อให้การจัดการศึกษาของโรงเรียนมีมาตรฐานที่สูงขึ้นอย่างต่อเนื่อง ส่งผลดีต่อนักเรียน บุคลากรโรงเรียน ชุมชน และผู้ที่มีส่วนเกี่ยวข้องต่าง ๆ 
2.2 ผลที่เกิดจากการพัฒนา
	2.1 โรงเรียนบ้านนาทวีมีการกำหนดเป้าหมาย วิสัยทัศน์ และพันธกิจ สอดคล้องกับสภาพปัญหา ความต้องการพัฒนาของสถานศึกษา นโยบายปฏิรูปการศึกษา ความต้องการของชุมชน ท้องถิ่น และสอดคล้องกับแนวทางการปฏิรูปตามแผนการศึกษาแห่งชาติ แผนพัฒนาคุณภาพการจัดการศึกษา แผนปฏิบัติการประจำปี สอดคล้องกับการพัฒนาผู้เรียนทุกกลุ่มเป้าหมาย มีการพัฒนาครูและบุคลากรทางการศึกษาให้มีความรู้ ความเชี่ยวชาญ ตามมาตรฐานตำแหน่ง มีการปรับแผนพัฒนาคุณภาพการจัดการศึกษา แผนปฏิบัติการประจำปีให้สอดคล้องกับสภาพปัญหา ความต้องการพัฒนา และนโยบายการปฏิรูปการศึกษาโดยผู้มีส่วนได้ส่วนเสียมีส่วนร่วมในการพัฒนาและร่วมรับผิดชอบ ผู้เกี่ยวข้องทุกฝ่ายและเครือข่ายการพัฒนาคุณภาพสถานศึกษา มีส่วนร่วมในการวางแผนพัฒนาคุณภาพการศึกษา และรับทราบ รับผิดชอบผลการจัดการศึกษา มีการนิเทศ กำกับ ติดตาม และประเมินผลการบริหารและการจัดการศึกษาที่เหมาะสมเป็นระบบและต่อเนื่อง เปิดโอกาสให้ผู้เกี่ยวข้องมีส่วนร่วมในการจัดการศึกษา มีรูปแบบการบริหารและการจัดการเชิงระบบ โดยทุกฝ่ายมีส่วนร่วม ยึดหลักธรรมาภิบาล และแนวคิดหลักปรัชญาเศรษฐกิจพอเพียง โดยมุ่งพัฒนาผู้เรียนตามแนวปฏิรูปการศึกษา โรงเรียนบ้านนาทวี มีการระดมทรัพยากรเพื่อพัฒนาคุณภาพการศึกษาจากเครือข่ายอุปถัมภ์ เช่น หน่วยงานภาครัฐ เอกชน เทศบาล สมาคมศิษย์เก่า ชุมชน ผู้ปกครอง ส่งผลให้โรงเรียนบ้านนาทวีมีสื่อและแหล่งเรียนรู้ที่มีคุณภาพ

2.3 ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
	1. แผนพัฒนาคุณภาพการจัดการศึกษา
	2. แผนปฏิบัติการประจำปี
	3. โครงการยกระดับผลสัมฤทธิ์ทางการเรียน
	4. โครงการส่งเสริมความเป็นเลิศทางวิชาการ
	5. โครงการพัฒนาคุณภาพทางการศึกษา
	6. โครงการประกันโอกาสทางการศึกษา
	7. โครงการพัฒนาสื่อและเทคโนโลยี
	8. โครงการพัฒนาแหล่งเรียนรู้
	9. โครงการสถานศึกษาแบบอย่างการจัดกิจกรรมการเรียนรู้และบริหารจัดการตามหลักปรัชญาของเศรษฐกิจพอเพียง
	10. โครงการพัฒนาหลักสูตร
	11. โครงการนักเรียนพิเศษเรียนร่วม
	12. โครงการพัฒนาบุคลากร
	13. โครงการข้อมูลสารสนเทศบุคลากร
	14. โครงการสร้างขวัญและกำลังใจ
	15. โครงการสร้างศักยภาพโรงเรียนบ้านนาทวี
	16. โครงการโลกสวยด้วยมือเรา
	17. โครงการสร้างสิ่งแวดล้อมดีเฉลิมพระบารมี
	18. โครงการห้องสมุดสุดหรรษา
	19. โครงการเทคโนโลยีเพื่อการศึกษา
	20. โครงการบริหารจัดการ
3. จุดเด่น  จุดที่ควรพัฒนา แผนพัฒนาคุณภาพเพื่อยกระดับให้สูงขึ้น
จุดเด่น
	โรงเรียนบ้านนาทวีมีการบริหารและการจัดการอย่างเป็นระบบ โรงเรียนได้ใช้เทคนิคการประชุมที่หลากหลายวิธี เช่น การประชุมแบบมีส่วนรวม การประชุมแบบระดมสมอง การประชุมกลุ่ม การประชุมผ่านระบบวิดีโอคอนเฟอร์เร้นท์ 
จุดที่ควรพัฒนา
1. สร้างเครือข่ายความร่วมมือของผู้ปกครองในการจัดการศึกษาของโรงเรียนให้มีความเข้มแข็ง มีส่วนร่วมรับผิดชอบต่อการจัดการศึกษา และการขับเคลื่อนคุณภาพการจัดการศึกษาให้เพิ่มมากขึ้น
2. จัดหาสื่อเทคโนโลยีเพื่อการศึกษา เช่นคอมพิวเตอร์ จอโปรเจ็คเตอร์ ที่มีคุณภาพและมีจำนวนเพียงพอต่อการใช้งาน พร้อมทั้งมีระบบบำรุงรักษาที่ดีต่อการใช้งาน
3. พัฒนาและส่งเสริมการใช้แหล่งเรียนรู้ ทั้งภายในสถานศึกษาและชุมชน ให้เกิดประโยชน์สูงสุด
แผนพัฒนาคุณภาพเพื่อยกระดับให้สูงขึ้น
1. สร้างความเข้มแข็งให้แก่เครือข่ายศิษย์เก่า ผู้ปกครอง ชุมชนและครูเพื่อเป็นกำลังสำคัญในการกำหนดทิศทางการจัดการศึกษาให้ตรงกับความต้องการของผู้เกี่ยวข้องได้อย่างมีประสิทธิภาพ
2. จัดทำแผนพัฒนาการจัดการเรียนรู้ โดยใช้สื่อเทคโนโลยี เพื่อส่งเสริมให้นักเรียนมีศักยภาพในการเรียนรู้สูงขึ้น และทันต่อความก้าวหน้าของเทคโนโลยี ทันต่อการเปลี่ยนแปลงของโลก
3. สร้างภาคีภูมิปัญญาท้องถิ่นและแหล่งเรียนรู้ในชุมชน โดยให้นักเรียนมีส่วนร่วมในการดำเนินการและดูแลรักษาเพื่อพัฒนาท้องถิ่นและร่วมอนุรักษ์ภูมิปัญญาไทย

มาตรฐานที่ 3  การจัดกระบวนการเรียนการสอนที่เน้นผู้เรียนเป็นสำคัญ
1. ระดับคุณภาพ  ดีเลิศ
2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
2.1 วิธีการพัฒนา/ผลที่เกิดจากการพัฒนา
	โรงเรียนบ้านนาทวีขับเคลื่อนการดำเนินงานการพัฒนาคุณภาพการศึกษาตามนโยบายของกระทรวงศึกษาธิการ จัดให้มีระบบประกันคุณภาพภายในสถานศึกษา เพื่อให้ผู้มีส่วนเกี่ยวข้องทุกฝ่ายมีส่วนร่วมในการจัดการศึกษาที่มีคุณภาพได้มาตรฐาน นำไปสู่การพัฒนาคุณภาพและมาตรฐานการศึกษา เพื่อรองรับการประกันคุณภาพภายนอก ได้ร่วมกันดำเนินงานตามแผนปฏิบัติการ โดยกำหนดให้มีโครงการ/กิจกรรม เพื่อพัมนาคุณภาพผู้เรียนอย่างเต็มศักยภาพ จัดทำหลักสูตรสถานศึกษาที่สอดคล้องกับบริบทของโรงเรียน ใช้กระบวนการพัฒนาผู้เรียนด้วยกิจกรรม/วิธีการที่หลากหลาย ครูจัดการเรียนการสอนที่เน้นผู้เรียนเป็นสำคัญ ตอบสนองความแตกต่างระหว่างบุคคล จัดทำแผนการจัดการเรียนรู้ตามมาตรฐานและตัวชี้วัดของหลักสูตร เน้นการจัดการเรียนรู้ทั้งรูปแบบ กระบวนการกลุ่ม การลงมือปฏิบัติจริง การเรียนรู้แบบโครงงาน การสร้างแผนผังความคิด เน้นทักษะกระบวนการคิดวิเคราะห์และกระบวนการทางวิทยาศาสตร์ มุ่งพัฒนาผู้เรียนให้มีความรู้และทักษะที่จำเป็นตามหลักสูตร มีนิสัยรักการอ่าน ใช้สื่อ เทคโนโลยีและแหล่งเรียนรู้ที่อยู่รอบตัว สามารถแสวงหาความรู้ด้วยตนเองจากสื่อที่หลากหลาย พัฒนาให้ครูมีความสามารถในการวางแผนการจัดการเรียนรู้และสามารถจัดกระบวนการเรียนรู้ พัฒนาตนเองสู่ความเป็นครูมืออาชีพ ใช้เทคนิควิธีสอนที่น่าสนใจและตรงตามศักยภาพของผู้เรียน มีการวัดและประเมินผลด้วยรูปแบบที่หลากหลาย ครูให้ข้อมูลย้อนกลับเพื่อให้ผู้เรียนได้ใช้ในการพัฒนาการเรียนรู้ โรงเรียนส่งเสริมให้ครูได้มีส่วนร่วมแลกเปลี่ยนความรู้และประสบการณ์ เพื่อนำไปใช้ในการพัฒนาการเรียนการสอน มีกิจกรรมนิเทศการเรียนการสอน เพื่อตรวจสอบติดตามผลการจัดการเรียนรู้และเพื่อพัฒนาปรับปรุงคุณภาพการศึกษาอย่างต่อเนื่อง ภาคเรียนละ 1 ครั้ง มีการรายงานผลการดำเนินงาน สรุปผลการดำเนินงานร่วมกันทั้ง 4 ฝ่ายงาน ภาคเรียนละ 1 ครั้ง เพื่อนำข้อมูลผลการดำเนินงานที่ได้ไปใช้ในการพัฒนา ปรับปรุงคุณภาพการจัดการศึกษาของโรงเรียนบ้านนาทวีในปีต่อไป
ผลที่เกิดจากการพัฒนา
	จากการดำเนินงานตามแผนพัฒนาคุณภาพการศึกษา แผนปฏิบัติการประจำปีอย่างต่อเนื่องส่งผลให้ครูโรงเรียนบ้านนาทวี มีความรู้ความสามารถในการจัดการเรียนการสอนที่เน้นผู้เรียนเป็นสำคัญ ตอบสนองความแตกต่างระหว่างบุคคล จัดทำแผนการจัดการเรียนรู้ที่สอดคล้องกับมาตรฐานและตัวชี้วัดของหลักสูตร สามารถพัฒนาตนเองสู่ความเป็นครูมืออาชีพ ส่งผลให้ครูมีความสามารถในการยกระดับผลสัมฤทธิ์ทางการเรียนได้ตามเป้าหมายที่กำหนดไว้ นักเรียนโรงเรียนบ้านนาทวีได้รับการพัฒนาส่งเสริมตามศักยภาพและความแตกต่างระหว่างบุคคล มีทักษะการคิด วิเคราะห์ มีนิสัยรักการอ่าน สามารถใช้สื่อ/เทคโนโลยีในการแสวงหาความรู้ด้วยตนเอง มีผลสัฤทธิ์ทางการเรียนสูงขึ้น สามารถเรียนรู้ร่วมกันได้อย่างมีความสุข
2.2  ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง
	โรงเรียนบ้านนาทวีได้ดำเนินกิจกรรม/โครงการ เพื่อพัฒนาคุณภาพสถานศึกษาให้สอดคล้องกับมาตรฐานการศึกษา ระดับการศึกษาขั้นพื้นฐาน มาตรฐานที่ 3 การจัดประสบการณ์ที่เน้นผู้เรียนเป็นสำคัญ ซึ่งมีข้อมูล หลักฐาน เอกสารเชิงประจักษ์ที่สนับสนุนผลการประเมินตนเอง ดังนี้
-  โครงการพัฒนาหลักสูตรสถานศึกษา 
-  โครงการพัฒนาแหล่งเรียนรู้
-  โครงการพัฒนาคุณภาพการศึกษา ประกอบด้วยกิจกรรมดังนี้ 
1)  กิจกรรมนิเทศการเรียนการสอน
2)  กิจกรรมพัฒนาการเรียนการสอนภาษาไทย
3)  กิจกรรมพัฒนาการเรียนการสอนคณิตศาสตร์
4)  กิจกรรมพัฒนาการเรียนการสอนวิทยาศาสตร์
5)  กิจกรรมพัฒนาการเรียนการสอนภาษาอังกฤษ
6)  กิจกรรมวิจัยพัฒนาการเรียนการสอน
7)  กิจกรรมพัฒนาผู้เรียน ลูกเสือ-เนตรนารี
-  โครงการส่งเสริมความเป็นเลิศทางวิชาการ ประกอบด้วยกิจกรรมดังนี้
1)  กิจกรรมนาทวีวิชาการ
2)  กิจกรรมผู้นำวิชาการ 
-  โครงการเมืองไทย เมืองงาม
-  โครงการห้องสมุดสุดหรรษา
-  โครงการยกระดับผลสัมฤทธิ์ทางการเรียน ประกอบด้วย
1)  กิจกรรมการทดสอบ O-NET ชั้นประถมศึกษาปีที่ 6
2)  กิจกรรมการทดสอบโดยใช้ข้อสอบกลาง ชั้นประถมศึกษาปีที่ 2 ชั้นประถมศึกษาปีที่ 4 และชั้นประถมศึกษาปีที่ 5
3)  กิจกรรมการทดสอบ NT ชั้นประถมศึกษาปีที่ 3
4)  กิจกรรมทดสอบ สสวท.
5)  กิจกรรมการนิเทศการเรียนการสอน
-  โครงการพัฒนาสื่อและเทคโนโลยี
-  โครงการเสริมสร้างประชาธิปไตยและส่งเสริมความรักชาติ ประกอบด้วยกิจกรรมดังนี้
1)  กิจกรรมคณะกรรมการนักเรียน
2)  กิจกรรมวินัยนักเรียน
3)  กิจกรรมจิตอาสาเพื่อพัฒนาสังคม
3.  จุดเด่น  จุดที่ควรพัฒนา แผนพัฒนาคุณภาพเพื่อยกระดับให้สูงขึ้น
จุดเด่น
	ครูมีความสามารถในการสอน มีความตั้งใจ มุ่งมั่นในการพัฒนา โดยการจัดกิจกรรมการเรียนการสอนให้ผู้เรียนเรียนรู้โดยการคิด การฝึกปฏิบัติจริง มีการใช้กระบวนการ วิธีการและแหล่งเรียนรู้ที่หลากหลาย ให้นักเรียนแสวงหาความรู้จากสื่อเทคโนโลยีด้วยตนเองอย่างต่อเนื่อง นักเรียนมีส่วนร่วมในการจัดบรรยากาศ สภาพแวดล้อมที่เอื้อต่อการเรียนรู้ และผลวิจัยในชั้นเรียนของครูทุกคน สามารถช่วยแก้ปัญหาการเรียนรู้ของนักเรียนได้อย่างมีประสิทธิภาพ และได้รับการตรวจสอบ ประเมินผลพร้อมทั้งให้คำแนะนำจากคณะกรรมการวิจัยของเขตพื้นที่การการศึกษา
จุดที่ควรพัฒนา
โรงเรียนควรส่งเสริมให้ครูจัดกระบวนการเรียนการสอน โดยออกแบบการวางแผนการจัดการเรียนรู้ให้มีความสอดคล้องกับความแตกต่างระหว่างบุคคล โดยใช้สื่อเทคโนโลยีที่ทันสมัย เพื่อตอบสนองปริมาณนักเรียนที่มีจำนวนมากในแต่ละห้อง เพื่อพัฒนาศักยภาพในการเรียนรู้ของนักเรียนได้ดียิ่งขึ้น
แผนพัฒนาคุณภาพเพื่อยกระดับให้สูงขึ้น
โรงเรียนบ้านนาทวีมีแผนพัฒนาคุณภาพเพื่อยกระดับคุณภาพของสถานศึกษาให้สูงขึ้น ดังนี้ 
-  โครงการพัฒนาหลักสูตรสถานศึกษา
-  โครงการพัฒนาคุณภาพการศึกษา
-  โครงการส่งเสริมความเป็นเลิศทางวิชาการ
-  โครงการยกระดับผลสัมฤทธิ์ทางการเรียน
-  โครงการพัฒนาแหล่งเรียนรู้
-  โครงการพัฒนาสื่อ เทคโนโลยี
